Papa Giovani XXIII

El santo Giovani XXIII, al secoło Angelo Giuseppe Roncalli (Soto el Monte, 25 de novenbre 1881 - Sità del Vatican, 3 de zugno 1963), el xe sta Papa de ła Cexa catołega, dal 1958 a ła so morte.

 Biografia 
Nato a Brusicco, frasion de Soto el Monte, da Giovanni Battista Roncalli e da Mariana Mazzola, cuarto de tredexe fradei, el vegneva - a difarensa del so predecesor, Eugenio Pacelli, che el gera de stirpe nobiłe - da na fameja de umiłi origini: i so parenti i łavorava infati come mesadri. Grasie a l'juto de so sio el ga podesto studiare al seminario minore de Bergamo, par po vinsare na borsa de studio e trasferirse al Seminario de ł'Apołinare de Roma dove el ga completà i studi e el xe sta ordinà prete inte ła cexa de Santa Maria in Monte Santo, in Piasa del Popoło, inte el 1905.

 I primi pasi inte ła cariera eclexiastega 
Inte el 1905 el xe sta sernìo dal novo vescovo de Bergamo, Giacomo Radini-Tedeschi, cuałe segretario personałe fin a ła morte de st'ultimo, el 22 de agosto 1914.

El xe sta riciamà inte el 1915, a guera scuminsià, inte ła sanità miłitare par èsare po' congedà col grado de tenente capełan.

Inte el 1921 papa Benedeto XV ło ga nominà prełato domestico e presidente del Consejo Nasionałe Itałian de ł' Opera de ła Propagasion de ła Fede.

 Łe mision diplomateghe 
Inte el 1925 papa Pio XI ło ga nominà vixitador Apostołego in Bulgaria, ełevandoło al grado de vescovo e afidàndoghe el titoło de ła diocexi de Aeropołis. A se tratava de na vecia diocexi de ła Pałestina, na cosideta diocexi in partibus infidelium, osia, senplicemente, on titoło disponìbiłe par atribuire el rango de vescovo sensa dover afidare al presielto łe cure pastorałi de na diocexi efetiva.

Inte el 1935 el xe sta nominà Dełegato Apostołego in Turchia e Grecia. Sto periodo el xe ricordà in particołare par i so interventi a favore dei ebrei che i scapava dai Stati eoropei ocupati dai nasisti.

Inte el 1944, papa Pio XII ło ga nominà Nunsio Apostołego a Parixe.

 Il Patriarcato di Venezia 
Inte el 1953, oltre a esare sta creà cardinałe inte el concistoro del 12 de genaro, el xe sta nominà patriarca de Venesia.

 Ł'ełesion 
A seguito de ła morte de papa Pio XII, Roncalli, co so grande sorprexa, el xe sta ełeto Papa el 28 de otobre 1958. Da papa, el se tegnarà come segretario el futuro cardinałe Loris Francesco Capovilla.

 El pontificato 
Zà inte el diçenbre 1958 papa Giovani XXIII el ga provecù a integrare el Cołejo cardinałisio.

 El Conciłio Vaticano II e ł'ecumenismo 
Giovani XXIII, sorprendendo i so consijeri e vinsendo łe remore e łe resistense de ła parte conservatora de ła Curia, el ga indito on conciłio ecumenico, manco de novant'ani dopo el controverso Concilio Vaticano I, Giovani XXIII el ga avudo raporti fraterni co i rapresentanti de diverse confesion Cristiane e in particolar modo col Pastore David J. Du Plessis, ministro Pentecostałe de łe Cexe Cristiane Evangełeghe Asenblee de Dio

El 4 de otobre 1962, a na setimana dal scuminsio del concilio, Giovani XXIII el xe 'ndà in pełegrinajo a Loreto e Asixi.

Papa Giovani XXIII el ga scomunicà Fidel Castro el 3 de genaro 1962 in łinea co on decreto del 1949 de Pio XII, che vietava ai catołeghi de apoxar goerni comunisti.

 Ła morte 
Sin dal setenbre 1962, prima oncora de verzare el Conciłio, a gera vegnù fora i primi sintomi de ła so małatia: on tumore inte el  stomago.
Anca se el stava małe, papa Giovani el ga firmà el 11 de apriłe 1963 ł'enciclica Pacem in Terris e, on mexe pì tardi, ł'11 de majo 1963 el ga ricevesto dal Presidente de ła Repubblica itałiana Antonio Segni el premio Balzan par el suo inpegno par ła pace. El xe sta el so ultimo inpegno publico.

El Papa el xe morto dopo on'agonia de vari dì ła sira del 3 de zugno 1963.

Giovani XXIII el xe sta in scuminsio sepolto inte łe Grote Vaticane, inte el punto dove 'deso a xe ponsa Papa Giovani Pagoło II, e a ł'ato de ła beatificasion, el xe sta portà inte ła navata destra de ła Baxełega de San Piero, dove ła so salma ła xe esposta inte na teca de vero.

 Encicliche de Giovani XXIII 
 Ad Petri Cathedram (29 de zugno 1959): conosenza de la verità, restaurazion de l'unità e de la pace te la carità 
 Sacerdotii Nostri Primordia (1° de agosto 1959): ne el sentenario del piisimo tranxito del santo Curato d'Ars
 Grata Recordatio (26 de setenbre 1959): su la recita del roxario par le mision e par la pace 
 Princeps Pastorum (28 de novenbre 1959): su le mision catòleghe 
 Mater et Magistra (15 de majo 1961): su i recènti svilupi de la cuestion sociale
 Aeterna Dei Sapientia (11 de novenbre 1961): inte el XV centenario de la mort de san Leone Magno
 Paenitentiam Agere (1° de lujo 1962): invito a far penitenza par el bòn èxito del concilio
 Pacem in Terris (11 de apriłe 1963): su la pace intrà tute le gènti te la verità, te la giustizia, te l'amore, te la libertà

 Łigamènti forèsti 
 Papa Giovani XXIII
 Sol paexe nadale łigà al futuro Papa  
 Papa Giovanni XXIII: testi co concordanse e liste de frequenza
 Opera Omnia in varie łéngue
 Pellicole della Filmoteca Vaticana sul Concilio (fin pagina - numeri 5 e 6) contententi anche il famoso "discorso della Luna"

Giovanni 23
Giovanni 23
Giovanni 23